หวัดดีคะ หนูอายุ14 ตอนนี้ยังไมมีประจำเดือน เเต่เมื่อคืนกางเกงในของหนูมีคราบสีดำคล้ายๆสีข็อตโกเเล็ตคะอย่าทราบว่าเป็นอะไร
สวัสดีค่ะ หากอายุ 14 ปี ได้มีพัฒนาการทางเพศไปแล้ว เช่น มีขนที่รักแร้ มีขนที่หัวหน่าว เต้านมนูนขึ้น หัวนมขยายออก สะโพกขยายออก เป็นต้น ก็ถือว่าปกติดี และประจำเดือนก็น่าจะมาในเวลาไม่นานนี้ดังนั้น คราบสีดำคล้ายช็อกโลแลตที่ติดกางเกงใน หากออกมาจากช่องคลอด ไม่ได้ออกจากรูทวารหนัก ก็อาจเป็นอาการเริ่มแรกของการมีประจำเดือนได้ ซึ่งเกิดจากผนังของเยื่อบุโพรงมดลูกที่เริ่มลอกตัวออกมา ดังนั้น หากยังไม่มีอาการผิดปกติอื่นๆ เช่น ปวดท้องน้อย มีตกขาวที่ผิดปกติ เช่น ตกขาวสีเขียวเหลืองคล้ายหนอง มีกลิ่นเหม็นแบบคาวปลา เป็นต้น ก็ไม่ได้ถือว่าผิดปติอะไร ให้สังเกตอาการไปก่อนได้ คาดว่าประจำเดือนที่เป็นเลือดสีแดงก็น่าจะออกมาในเวลาไม่นานนี้ค่ะอย่างไรก็ตาม หากยังคงไม่มีเลือดประจำเดือนออกมาจนถึงอายุ 15 ปี จะถือว่าผิดปกติ และควรไปพบแพทย์เพื่อตรวจหาสาเหตุค่ะ